САМООБРАЗОВАНИЕ

Реферат

**Дзырдарӕзты сконд, йӕ хуызтӕ.**

**Ахуыргӕнӕг:** *Хӕйманты Ж.А.*

*Ӕвзагзонынады алыхуызон хӕйттӕ(фонетикӕ,лексикологи,лексикографи,морфологи, синтаксис ӕмӕ ӕнд .)кӕд кӕрӕдзийыл ӕнгом баст сты ӕмӕ аразынц иу уӕрӕх ӕмӕ вазыгджын системӕ, уӕддӕр дзы уыцы стыр системӕйы алкӕмӕн дӕр ис йӕхи сӕрмагонд бынат ӕмӕ хӕдбардзинад.*

 *Дзырдарӕзты хъысмӕт ӕндӕрхуызон у .*

*Ахуыргӕнттӕй иутӕ дзырдаразт хӕссынц грамматикӕмӕ, иннӕтӕ та йӕ нымайынц лексикологийыл. Дзырдарӕзтӕн,ӕцӕгӕйдӕр,ис ӕнгом бастдзинӕдтӕ куыд грамматикӕ ,афтӕ лексикологиимӕ дӕр .Иуӕй-иу ахуыргӕндтӕ дзырдарӕзт баиу кодтой суанг морфологиимӕ .*

 *Ӕвзаджы ис ахӕм фӕзындтӕ ,кӕцыты морфологи ӕмӕ дзырдарӕзты факттӕ схӕццӕ сты ,уыдоны хсӕн нӕй гӕрӕн скӕнӕн .*

 *Мивдисджыты разӕфтуантӕ архайды ӕххӕст хуыз куы фӕамонынц ,уӕд уыдон морфологимӕ хауынц ,фӕлӕ ног дзырдтӕ куы фӕаразынц ,уӕд та дзырдарӕзты иуӕгтӕ сты.*

 *Мивдисджытӕ «бакусын ,ныффыссын ,алыг кӕнын, ралгъитын ,сахорын,фӕуын»-ы разӕфтуантӕ ӕвдисынц архайды ӕххӕст хуыз ,ома ,ис сын ӕрмӕст грамматикон нысаниуӕг ӕмӕ хауынц морфологийы инвентармӕ .Фӕлӕ уыцы разӕфтуантӕ ацы дзырдты сконды та ног дзырдтӕ аразынц ӕмӕ уымӕ гӕсгӕ хауынц дзырдарӕзты инвентармӕ: слӕсын,ныссудзын,радарын,фӕзилын,бабырын,ахъӕр кӕнын.*

 *Морфологи ӕмӕ дзырдарӕзты кӕрӕдзимӕ ахастытӕ ноджы ӕнгомдӕр вӕййынц ,искӕцы элементӕн иу дзырды сконды уыцы иу рӕстӕджы грамматикон нысаниуӕг дӕр ӕмӕ деривацион нысаниуӕг дӕр. Зӕгъӕм, мивдисӕг «ӕрбайсӕфын»-ы разӕфтуан ӕрба –нысан кӕны ӕрмӕст ӕхӕст хуыз нӕ ,фӕлӕ ма архайды ӕвиппайддзинад дӕр.*

 *Морфологи ӕмӕ дзырдарӕзт кӕдзийыл тынг ӕнгом баст сты ӕмӕ уыцы хъуыддаг зыны дзырдтӕ ныхасы хӕйттыл дих кӕнгӕйӕ дӕр .Фӕсӕфтуантӕ –ад, -дзинад,-дон,-ра,-ба,-фӕ –ӕмӕ иннӕтӕ сты мивдисджыты аффикстӕ ӕмӕ афтӕ дарддӕр .*

 *Дзырдарӕзт ӕмӕ синтаксисы хӕстӕгдзинад ӕвзагзонынады уӕлдай бӕрӕгӕй зыны вазыгджын дзырдтӕ аразыны хъуыддаджы .*

 *Вазыгджын дзырдтӕ фӕзынынц синтаксис цалдӕрхуызон иуӕгты бындурыл :даргъ зӕнг ӕмӕ даргъзӕнг чызг ,галы царм ӕмӕ галдзарм ,хъӕуы тызмӕг хицау ӕмӕ хъӕуыхицау ,йӕ ис йӕ бон ӕмӕ исбон …*

 *Бӕрӕг куыд у ,афтӕмӕй дзырдбасты иу искӕцы типы бындурыл рӕзы вазыгджын дзырдты ӕрмӕст иу кӕцыдӕр тип .Зӕгъӕм,тип даргъ зӕнг (миногон+номдар) дӕтты иуӕгъдон ,иутипон дзырдты стыр рӕнхъ. (саузӕнг,галсӕр,тарӕрфыг,цыргъӕвзаг,рогвӕд, бурхил, уазалзӕрдӕ). Ахӕм вазыгджын дзырдтӕ ӕмӕ цы дзырдбӕстыты бындурыл фӕзындысты ,уыдоны ӕхсӕн ис бӕлвырд хӕстӕгдзинад.*

 *Нырыккон ирон ӕвзаджы дзырдарӕзт ӕмӕ синтаксисы фӕзындтӕ уӕлдай тыхджын сӕ кӕрӕдзимидӕг сты ахӕм конструкцитӕ :ног +бон,сау+нӕмыг, стыр+рын, арвы +ком,ӕрфӕны+фӕд. Ахӕм иуӕгтӕй бирӕты фыссӕм ӕмхӕстӕй ,вазыгджын дзырдты хуызы (ногбон,арвырон), фӕлӕ дзы дзырдбӕстыты хуызы кӕй фыссӕм,уыдон та ӕнӕнымӕц бирӕ сты (ног фӕндаг ,ног чиныг ,ног хӕдон,сау зӕхх, сыхаджы хӕдзар ,чиныджы автор…)*

 *Адӕммӕ ног исты дзаума ,ног ӕмбарынад куы фӕзыны ,уӕд дзырдаразыны ӕгъдӕуттӕм гӕсгӕ фӕзыны ног лексикон иуӕг ,ног дзырд дӕр .Ног дуджы ӕууӕлтӕ домынц ,цӕмӕй парахат кӕной ,зӕгъӕм ,абстрактон номдартӕ :царды ног уавӕрты тынг сарӕх сты абстрактон ӕмбарынӕдтӕ ӕмӕ сын ,кӕй зӕгъын ӕй хъӕуы ,раттын хъӕуы ӕмбӕлон нӕмттӕ,ӕмбӕлон дзырдтӕ .*

 *Ахӕм дзырдтӕ аразынӕн сӕрмагонд фӕрӕзтӕ ӕмӕ ӕгъдӕуттӕ ис не взаджы системӕйы. Уыдоны фӕрцы фӕзындысты ног дзырдтӕ ӕмӕ бафтыдысты нӕ дзырдуатон скондмӕ . (ӕмбарын ӕмӕ ӕмбарынад , ӕнӕдон ӕмӕ ӕнӕдондзинад ,минӕвар ӕмӕ минӕварад , рауадзын ӕмӕ рауагъдад ӕмӕ афтӕ дарддӕр).*

 *Фӕстаг азты ахуыргӕндтӕ арӕхӕй- арӕхдӕр дзурынц, цӕмӕй дзырдарӕзт хицӕнгонд ӕрцӕуа ӕвзаджы иннӕ хӕйттӕй ӕмӕ суа ӕвзаг ахуыр кӕныны сӕрмагонд хай .*

 *Уыдоны хъуыдымӕ гӕсгӕ дзырдарӕзтӕн ис йӕхи материалон фӕрӕзтӕ ӕмӕ спецификон ӕгъдӕуттӕ.Уыцы материалон фӕрӕзтӕм хауынц ,зӕгъӕм ,алыхуызон структурон элементтӕ ,ног лексикон иуӕгтӕ кӕй руаджы рӕзы ,ахӕм сегменттӕ –суффикстӕ, префикстӕ,уидӕгтӕ,бындуртӕ ӕмӕ ӕндӕртӕ.*

*Спецификон ӕгъдӕуттӕ та сты уыцы элементтӕ кӕрӕдзийыл бӕттыны алыхуызон амӕлттӕ ,сӕ кӕрӕдзимӕ ахастытӕ ,стӕй уыцы сегментты хсӕн цы морфологион ӕмӕ ӕндӕр фӕзындтӕ вӕййы ,уыдӕттӕ дӕр.*

 *Морфемӕ у ,исты нысаниуӕг,исты мидис кӕмӕн ис ,дзырды ахӕм ӕппӕты чысылдӕр хай ,зӕгъӕм ,дзырд «хох-мӕ» конд у дыууӕ морфемӕйӕ :хох-у уидагон морфемӕ ӕмӕ нысан кӕны бӕрӕг предметы ӕмбарынад, -мӕ та у арӕзтон хауӕны кӕрон ӕмӕ хуыйны флексион морфемӕ .Дзырд фӕ-хау-дзӕн-ис конд у цыппар морфемӕйӕ ӕмӕ дзы алкӕмӕн ис йӕхи нысаниуӕг, йӕхи функци :фӕ-у префисалон ӕмӕ ӕвдисы ,архайд дард кӕдӕмдӕр кӕй амоны ,уый уидаг хау-нысан кӕны архайды иумӕйаг хъуыды ,суффиксон морфемӕ –дзӕн амоны архайды суинаг афон ,кӕрон –ис та нысан кӕны архайӕг иунӕг кӕй у ӕмӕ ӕртыккаг цӕсгомы кӕй ис, уый.*

 *Аффиксон морфемӕтӕ вӕййынц ӕртӕхуызон:разӕфтуантӕ (префиксон морфемӕтӕ, фӕсӕфтуантӕ (суффиксон морфемӕтӕ )ӕмӕ кӕрӕттӕ (флексион морфемӕтӕ).*

 *Дзырдтӕ хӕйттыл дих кӕныны дуджы фембӕлӕн ис, аффикстӕм чи нӕ хауы, ахӕм сегменттыл. Цӕвиттон, мивдисӕг «ацаразын» дзырды хӕйттыл куы адихтӕ кӕнӕм, уӕд дзы уидаг -араз-,префикс- а- ӕмӕ суффикс –ын-ӕй дарддӕр разындзӕн ноджы иу хай –ц- (а-ц-араз –ын).*

 *Интерфикстӕ фӕзынынц ӕнцондӕр дзурыны тыххӕй .*

*Ирон ӕвзаджы уӕлдай арӕхдӕр сты интерфикстӕ –ц-,-й-ӕмӕ –ы-. Интерфикс –ц- фӕзыны префикс ӕмӕ,хъӕлӕсон –а-йӕ чи райдайы ,уыцы мивдисджыты ӕхсӕн . Ӕмткӕй райсгӕйӕ ацы интерфиксӕн йӕ функци у дыууӕ сыхаг хъӕлӕсоны кӕрӕдзийӕ адард кӕнын (а-разын- а-ц-аразын)*

 *Сӕ функцитӕм гӕсӕ аффикстӕ дих кӕнынц ӕртӕ къордыл .Уыдон сты: дзырдивӕг ,формӕаразӕг ӕмӕ дзырдаразӕг аффикстӕ .Фыццаг дыууӕ хауынц грамматикӕмӕ ,ӕртыккаг та –дзырдарӕзтмӕ.*

 *Дзырдаразӕг аффикстӕ бирӕ сты ,стӕй ма сӕм ӕрдӕг аффикстӕ куы бафтауӕм ,уӕд сӕ нымӕц фӕфылдӕр уыдзӕн дзырдивӕг ӕмӕ формӕаразӕг аффиксты нымӕцӕй .Дзырдаразӕг аффикстӕн сӕ ном сӕ уӕлӕ ис ,уыдонӕн сӕ функци у ног дзырд аразын :цӕдис –ӕмцӕдис –он, дон-ӕнӕдон , фӕд –ӕвӕд, бӕх-бӕхджын, дзур-ын-дзур-аг, дас-ын- дас-ӕн, ӕхсӕн- ӕхсӕн-ад .*

 *Дзырдарӕзтӕн йӕхи сӕрмагонд амӕлттӕ ис .Уыдон сты ,зӕгъӕм суффиксаци ,префиксаци ӕмӕ ӕндӕртӕ.*

 *Суффиксаци хонынц, фӕсӕфтуанты руаджы кӕй кӕнынц,уыцы дзырдарӕзт. Деривацион фӕсӕфтуантӕ не взаджы ис фӕндзаймӕ ввахс. Уыдонӕй ӕцӕг продуктивонтӕ сты иу дӕсы бӕрц ;-ад,-дзинад,-аг,-джын,-он,-дон,-гай,-ӕг,-ӕн. Фӕсӕфтуантӕ –ад,-дзинад,-дон,-аразынц ӕрмӕст номдартӕ ,-он ӕмӕ –джын-миногонтӕ-гай та –фӕсдзырдтӕ. Иннӕтӕн ис цалдӕргай функциты ӕмӕ сын нӕй сбӕттӕн искӕцы ныхасы хаимӕ.*

 *Ирон ӕвзаджы ӕрдӕгсуффикстӕис ф ӕндзайы бӕрц .Уыдонӕй ӕппӕты продуктивондӕртӕ сты –бын(сыр-бын),-дзаг(цъыфӕй-дзаг),-хор(дзабыр-хор),дзау(дон-дзау),-дзу(фад-дзу),-иуӕг (ӕлдар-иуӕг),-дзаст(цъыф-дзаст),-дзӕст(арт-дзӕст),-дзӕф(ӕдылы-дзӕф),-аив(зӕрдӕ-аив)…*

 *Ирон ӕвзаджы разӕфтуантӕ дыууӕ фӕлтӕры сты.Уыдонӕй иутӕ аразынц мивдисджытӕ (-а,ба-, ра,- ӕр,ӕрба-,ны-,с-,ӕмӕ фӕ-),иннӕтӕ та ӕндӕр ныхасы хӕйттӕ (ӕнӕ-,ӕ-,ӕм-,ӕд-).*

 *Вазыгджын дзырдтӕ рӕзынц дыууӕ дзырды кӕрӕдзимӕ бафтауыны руаджы .(сӕр-низ,рӕст-вӕндаг,ус-гур ,дон-дон, дон-ӕфсӕст) .*

 *Вазыгджын дзырд иууыл арӕхдӕр рӕзы искӕцы дзырдбасты бындурыл .Дзырдбаст фӕиртӕсы йӕ синтаксисон хиӕдтӕй ,райсы хицӕн дзырды миниуджытӕ .Арӕх дзырдбаст ӕмӕ уый бындурыл сырӕзгӕ вазыгджын дзырд уӕвынад кӕнынц фӕрсӕй-фӕрстӕм дӕр. (абарӕм: зӕронд лӕджы зачъетӕ ӕмӕ урсзачъе зӕронд лӕг ; галы зӕронд царм ӕмӕ галмдзарм ӕмӕ афтӕ дарддӕр). Уымӕ гӕсгӕ алы хатт ӕнцон рахатӕн нӕ вӕййы ,нӕ разы дзырдбаст ис ӕви вазыгджын дзырд.*

 *Номдарты дзырдарӕзт .*

 *Ноомдартӕ цы суффиксы руаджы рӕзынц ,уыдонӕй ӕппӕты ахсджыагдӕр сты –ад,-дзинад,-дон,-аг,-джын,-ой,-ыг,-ӕн,-ӕг,-и-.*

 *Миногонтӕй арӕзт номдартӕ суффикс –ад,-имӕ нысан кӕнынц мотивацигӕнӕг миногон цы миниуӕг амоны ,уый ном: ӕвзонгаг,хъомылад,уымӕлад .*

 *Ивгъуыд афоны миногмитӕй арӕзт номдартӕ суффикс –ад-имӕ нысан кӕнынц ,уыцы миногонтӕ цы мивдисӕгон хиад амонынц ,уый: ивгъуыдад,ӕфсӕстад,ӕлхъывдад.Иу ӕй-иутӕн дзы ис уӕлӕмхасӕн нысаниуӕг: куыстад, арӕзтад .*

 *Инфинитивӕй арӕзт номдартӕ нысан кӕнынц ,уыцы мивдисджытӕ цы архайд амонынц ,уый ном: ахадынад, зонынад, иукӕнынад.*

 *Номдартӕн суффикс –дзинадимӕ ис ахӕм иумӕйаг нысаниуӕг: арӕзт бындур цы ӕууӕл амоны ,уымӕ ӕмхицдзинад.*

 *Суффикс –ад ӕмӕ –дзинад ӕввахс сты кӕрӕдзимӕ куыд сӕ равзӕрдӕй ,афтӕ сӕ нысаниуӕгӕй дӕр ,фӕлӕ сын бынтон ӕмхуызон рахонӕн нӕй .Суффикс –дзинад –ы руаджы арӕзт номдартӕ арӕх ӕвдисынц ахӕм ӕмбарынад,искӕмӕн кӕнӕ истӕмӕн характерон чи у .*

 *Зӕгъӕм ;нӕ бон у зӕгъын :Бибомӕ ис лӕгдзинад, хъарудзинад, тӕппуддзинад ӕмӕ афтӕ дарддӕр.*

 *Ацы дзырдтӕй алы дзырд дӕр у Бибойы характеристикӕ. Фӕлӕ нӕй зӕгъӕн:Бибойы ӕмбалад, адӕймаг.Суффикс –ад-ы руаджы арӕзт номдартӕ искӕй кӕнӕ истӕй харастерикӕйӕн нӕ бӕззынц .*

 *Суффикс-дон цы номдарты сконды ис ,уыдон нысан кӕнынц, мотивацигӕнӕг дзырд цы ӕмбарынад амоны,уый бынат : хос-дон,хуы-дон ,ӕрра- дон.*

 *Суффикс-аг-ы руаджы цы номдартӕ рӕзынц ,уыдон дих кӕнынц цыппар сӕйраг дӕлтипыл:*

*1)мотивацигонд дзырд цы объекты ном у ,уый цӕмӕн ,цы саразынӕн хъӕуы,уый :къабайаг ,аходӕйнаг ,бӕрӕгбойнаг.*

*2)объект хъӕуы уый тыххӕй,цӕмӕй суа,мотивацигӕнӕг дзырд цы амоны ,уый: гайлаг ,бӕхаг, мойаг;*

*3)объект у ,мотивацигӕнӕг дзырд цы амоны,уый аккаг: цинаг, хъыгаг, тӕссаг;*

*4)мотивацигӕнӕг дзырд цы архайд амоны,уый бакӕныны тыххӕй: тауӕггаг,марӕггаг,аразӕггаг.*

 *Вазыгджын номдарты компонентты ӕхсӕн вӕййы кӕнӕ бабӕтгӕ бастдзинад, кӕнӕ домгӕ бастдзинад, ӕмӕ уымӕ гӕсгӕ ,уыдон дих кӕнынц дыууӕ къордыл:*

*а)бабӕтгӕ бастдзинады номдартӕ ӕмӕ*

*б)домгӕ бастдзинады номдартӕ .*

 *Бабӕтгӕ бастдзинады вазыгджын номдартӕ бирӕ ӕмӕ алыхуызон не сты: ӕмсӕр,ӕмбар иуӕгтӕ кӕрӕдзийыл ӕнцой нӕ ныхасынц. Уыдон дих кӕнынц дыууӕ типыл:*

*1)Вазыгджын номдартӕ рӕзынц дыууӕ ӕмсӕр дзырды кӕрӕдзийыл баныхасыны руаджы ӕмӕ нысан кӕнынц дыууӕ компоненты баныхасыны руаджы)баиугонд мидис: уадтымыгъ,исбон,цардбон. Ацы хуыз продуктивон нӕу.*

*2)Бирӕ фылдӕр сты,фӕлхатгонд бындурмӕ превербтӕ ра-ӕмӕ ба- бафтауыны руаджы сырӕзгӕ дзырдтӕ .Уыдон нысан кӕнынц алырдӕмыты здӕхт ӕмӕ дӕргъвӕтин архайды ном: радзур-бадзур,ратӕх-батӕх, рахъуыды-бахъуыды. Ацы номдартӕ бирӕ активондӕр сты ӕххуысгӕнӕг мивдисӕг кӕнын-имӕ :радзур-бадзур кӕнын, рауай-бауай кӕнын.*

 *Домгӕбастдзинады номдартӕ бирӕ сты ,фӕлӕ дих кӕнынц дыууӕ структурон хуызыл. Фыццаг хуызы номдарт ӕн сӕ компонентты ӕхсӕн ис,хауӕны бындурыл чи сырӕзыд ,ахӕм ахастытӕ (бӕхуӕрдон,къухӕрфыст,арвырон …) Дыккаг хуызы номдартӕн та сӕ компонентты ӕхсӕн ис атрибутивон ахастытӕ(ногбон,хӕцӕнгарз хъӕдкъул…)*

 *Фыццаг хуызы типтӕн сӕ зынгӕдӕртӕ сты цыппар.*

1. *Фыццаг компонент у номдар:сӕрниз, бӕхуӕрдон,*

*астӕубос .*

1. *Ам фыццаг номдар, дыккаг та –субстантивацигонд миногми:арвӕрттывд ,къухӕрфыст .*
2. *Фыццаг компонентӕн ис куыд гуырынон хауӕны бӕрӕг формӕ ,афтӕ бӕрӕг посессивон нысаниуӕг дӕр : хъӕуы-хицау, арвы-рон,ӕрфӕны-фӕд,боны-цъӕх .*
3. *Иуӕй-иу вазыгджын номдарты дыккаг компонент кӕддӕриддӕр номдар вӕййы. (Фыццаг компонентӕй та вӕййынц алыхуызон ныхасы хӕйттӕ ) джиппӕйфыст,донӕйконд, ныхмӕлӕуд.*

 *Тынг бирӕ миногонтӕ цы суффиксты руаджы сырӕзтис ,уыдон сты ӕхсӕз: -джын,-аг,-он,-ын,-аг,- ӕн.*

 *Суффикс –джын цы миногонты сконды ис ,уыдон иумӕйагӕй нысан кӕнынц: мотивацигӕнӕг номдар цы предмет амоны ,уымӕй хайджын:сыкъаджын, хохджын, зондджын.*

 *Суффикс –аг цы миногонты сконды ис ,уыдон иумӕйаг нысаниуӕг у :мотивацигӕнӕг дзырд цы объект, бынат амоны,уырдыгӕй: горӕттаг, мӕскуыйаг, хохаг.*

 *Суффикс –ын цы миногонты сконды ис ,уыдон нысан кӕнынц: мотивацигӕнӕг дзырд цы объект амоны, уымӕй арӕзт, уымӕй конд: гӕххӕттын, хъӕдын.*

 *Мивдисджытӕ рӕзынц цӕттӕ мивдисӕгмӕ префикс бафтауыны фӕрцы: ласын-аласын,баласын,сласын, цыргъ кӕнын ,ацыргъ кӕнын,фӕцыргъ кӕнын .*

 *Превербтӕн ис куыд грамматикон ,афтӕ лексикон нысаниуӕг дӕр.Уыдон иуӕй архайды фӕуд хуыз ӕвдисынц ,иннӕмӕй та ног дзырдтӕ аразынц. Зӕгъӕм, мивдисӕг ахудын –ы преверб а-ӕвдисы иуӕрдыгӕй ӕххӕст хуызы архайд ,иннӕрдыгӕй та –уыцы архайды цыбыр ӕмӕ уӕлӕнгайдзинад.*

 *Преверб а- цы мивдисджыты сконды ис ,уыдон дих кӕнынц ӕртӕ сӕйраг къордыл .Уыдон нысан кӕнынц :мотивацигӕнӕг мивдисӕг цы архайд амоны, 1)уымӕн йӕ фӕдыздӕхт у дзургӕйӕ кӕнӕ ӕндӕр исты бӕрӕг бынатӕй ӕддӕмӕ: акӕсын, атӕхын,акалын,абалц кӕнын ,ахӕццӕ кӕнын ..;*

 *2) уый цӕуы цыбыр рӕстӕджы дӕргъы: ацӕрын,акусын, аныхас кӕнын, ахъуыды кӕнын;*

 *3)уый ӕххӕст цӕуы тагъд ӕмӕ ӕнцонӕй:анымайын, ацаразын, ацалцӕг кӕнын.*

 *Преверб ба- цы мивдисджытӕ аразы ,уыдон дӕр дих кӕнынц ӕртӕ сӕйраг къордыл ӕмӕ нысан кӕнынц: мотивацигӕнӕг мивдисӕг цы архайд амоны, 1)уымӕн йӕ фӕдыздӕхт*

 *у мидӕмӕ ,истӕй хуылфмӕ: бабырын, балӕсын, батӕрын,баныхсын;*

*2)уымӕн йӕ фӕдыздӕхт у искӕмӕ ,истӕмӕ кӕнӕ искӕй ,истӕй цурмӕ:бахатын, бабӕллын,баввахс кӕнын, бафысым кӕнын;*

*3)уый тагъд нӕ кӕнгӕйӕ, ӕнӕбары ,уӕнгмардӕй ӕххӕст кӕны: базмӕнтын,батъӕпӕн кӕнын. Преверб фӕ- цы мивдисджыты сконды ис,уыдон дих кӕнынц цыппар продуктивон къордыл ӕмӕ нысан кӕнынц: мотивацигӕнӕг мивдисӕг цы архайд амоны, а)уый ӕххӕст цӕуы бирӕ рӕстӕджы дӕргъы: фӕмысын, фӕулӕфын, фӕкусын, фӕхуым кӕнын,*

*ӕ) уый ӕххӕст цӕуы ӕвиппайды: фегуырын, феккуырсын, фегом кӕнын;*

*б)уый дзурӕг уыны йӕхи цӕстӕй: фӕлӕсы, фӕхъуызы, фезгъоры, фӕтеу-теу кӕны;*

*в) уый ныртӕккӕ кӕнӕ рӕхджы ӕрцӕудзӕн: фӕхауы,фӕмӕлы,фӕхӕры, фӕзӕронд кӕны.*

 *Цӕмӕй мивдисджыты ацы къордтӕм ивгъуыд ӕмӕ суинаг афонты уа банысангонд нысаниуджытӕ, уый тыххӕй дзы бирӕты бафты хайыг-цӕй-:фӕмӕлы –фӕ-цӕй-марди; рахауы-ра-цӕй-хаудис; ра-цӕй –хаудзӕнис; ӕртӕдзы- ӕр-цӕй –тагъдис.*